1. pielikums

Latvijas Nacionālā kultūras centra

2022. gada 28. novembra rīkojumam Nr.1.1-4/70

## Profesionālās kvalifikācijas eksāmena programma

## izglītības programmā „Taustiņinstrumentu spēle – Akordeona spēle”

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek **klātienē un/vai attālināti**.

# Eksāmena mērķis

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības programmai un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmens sastāv no divām daļām:
      1. Teorētiskā daļa (T).

Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām. Vai izstrādāt eksāmena praktiskās daļas programmas skaņdarba analīzi vienam izvēlētam skaņdarbam.  
Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu.

* + 1. Praktiskā daļa (P).

Profesionālās kvalifikācijas eksāmena praktiskā daļa ir solo koncertizpildījums un ansambļa spēle un/vai diriģēšana un darbs ar ansambli (orķestri).

* 1. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1 (T) : 5 (P).

1. **Teorētiskās daļas saturs**
   1. Teorētiskā daļa ir objektīvi vērtējama daļa un pārbauda izglītojamā zināšanas un izpratni;
   2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam  
      4. profesionālās kvalifikācijas līmenim;
   3. Teorētiskajā daļā izglītojamais izpilda izglītības iestādes izstrādātu testu vai izstrādā eksāmena praktiskās daļas programmas skaņdarba analīzi vienam skaņdarbam;
   4. Sastādot testu izglītības iestāde ievēro šādus principus:
      1. testā tiek iekļauti 38 jautājumi, no kuriem 35 slēgta un atvērta tipa specialitātes vēstures un specialitātes teorijas jautājumi un 3 ir paaugstinātas grūtības atvērta tipa jautājumi:
         1. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem 4 (četriem) atbilžu variantiem;
         2. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
         3. paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
   5. Testā ir iekļaujami jautājumi, par tēmām, kurus izstrādājusi Jāzepa Vītola Latvijas Mūzikas akadēmijas Klavieru katedras Akordeona klase (1. pielikums);
   6. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
   7. Testu vērtē profesionālā kvalifikācijas eksāmena komisija pirms/pēc eksāmena praktiskās daļas norises;
   8. Izstrādājot skaņdarba analīzi vēlams ievērot sekojošu struktūru – plānu  
      (2. pielikums):
      1. vēsturiski estētiskā analīze;
      2. skaņdarba mūzikas valodas raksturojums (žanrs, forma, tonālā dramaturģija, rakstības stils, tēmas, harmoniskā analīze, balssvedība, metrs, ritms, temps, dinamika u.t.t.);
      3. izpildījuma tehnikas analīze;
      4. skaņdarba interpretācijas jautājumi;
      5. izmantotā literatūra un citi informācijas avoti.
   9. Skaņdarba analīzes apjoms ne mazāk kā 5 lpp., neieskaitot titullapu un satura rādītāju.
2. **Praktiskās daļas saturs**
   1. Profesionālās kvalifikācijas eksāmena praktiskā daļa pārbauda izglītojamā prasmes un iemaņas, ko paredz izglītības programmas saturs;
   2. Profesionālās kvalifikācijas eksāmena praktiskā daļa ir:
      1. solo koncertizpildījums;
      2. ansambļa spēle;
      3. diriģēšana un darbs ar ansambli (orķestri)[[1]](#footnote-1);
   3. Solo izpildījuma prasības:
      1. polifons skaņdarbs;
      2. izvērstas formas skaņdarbs;
      3. divi dažāda rakstura skaņdarbi.
   4. Ansambļa spēles izpildījuma prasības[[2]](#footnote-2);
   5. Diriģēšanas un darba ar ansambli (orķestri) izpildījuma prasības[[3]](#footnote-3).
3. **Vērtēšanas kārtība**
   1. Kvalifikācijas darba praktisko un teorētisko daļu vērtē profesionālā kvalifikācijas eksāmena komisija;
   2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
   3. Pēc profesionālās kvalifikācijas eksāmena abu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
   4. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
      1. teorētiskās daļas maksimālais iespējamais iegūto punktu skaits ir 50 punkti;
      2. praktiskās daļas maksimālais iespējamais iegūto punktu skaits ir 250 punkti.
   5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena teorētiskās daļas vērtēšanas skala, ja izglītojamais izpilda testu:

|  |  |
| --- | --- |
| Teorētiskās daļas  uzdevumu skaits kopā | Maksimālais  iegūstamais  punktu skaits |
| 38 | 50 |

* 1. Profesionālās kvalifikācijas eksāmena testa vērtēšanas kritēriji:
     1. vērtējot teorētiskās daļas slēgtā un atvērtā tipa 35 jautājumus tiek piešķirti:
        1. par pareizu atbildi ‒ 1 punkts;
        2. par nepareizu atbildi ‒ 0 punktu.
     2. paaugstinātas grūtības pakāpes katru jautājuma atbildi vērtē ar 0 līdz 5 punktiem:
        1. 5 punkti tiek piešķirti, ja atbildē uz jautājumu ir mērķtiecīgi izvēlēts faktu materiāls, precīza terminoloģija. Jautājums ir izprasts, tajā ir radoši, oriģināli spriedumi, atziņas;
        2. 4 punkti tiek piešķirti, ja atbildē uz jautājumu ir izmantoti fakti savu spriedumu argumentēšanai. Atbildes izklāstā ir nozīmīgas, patstāvīgas domas, spriedumi, atziņas, lietota pareiza terminoloģija;
        3. 3 punkti tiek piešķirti, ja atbildē izmantotie fakti ir nekonkrēti, nav pārliecinoši sprieduma pamatošanai, atsevišķas kļūdas terminoloģijas lietošanā. Atbilde uz jautājumu ir nepilnīga, sašaurināta ir vērojama fragmentāra pieeja;
        4. 2 punkti tiek piešķirti, ja atbildē uz jautājumu izmantoti maznozīmīgi fakti. Jautājuma virspusēja izpratne, atbilde ir vispārīga, nekonkrēta, īsa, kļūdas terminoloģijas lietošanā;
        5. 1 punkts tiek piešķirts, ja atbildē uz jautājumu izmantoti vispārīgi spriedumi, kuri nav saistīti ar konkrētiem faktiem vai minēti kļūdaini fakti, nepareizi lietota terminoloģija;
        6. 0 punkti tiek piešķirti, ja nav izpratnes par jautājumu.
  2. Teorētiskās daļas darba, ja tiek rakstīta analīze, iesniegšana un tā vērtēšana:
     1. Skaņdarba analīze tiek iesniegta izglītības iestādes vadītājam ne vēlāk kā četras dienas iepriekš pirms praktiskās daļas eksāmena norises trīs eksemplāros;
     2. Izglītības iestādes vadītājs nodrošina analīzes uzglabāšanu un organizē eksāmena komisijas iepazīstināšanu (izvērtēšana) ar skaņdarba analīzi līdz praktiskās daļas norisei;
     3. Pirms/pēc praktiskās daļas eksāmena vai tajā pašā dienā, izglītības iestāde organizē kvalifikācijas eksāmena teorētiskās daļas norisi, kurā audzēknis eksāmena komisijai prezentē savu teorētiskās daļas darbu un atbild uz eksāmena komisijas jautājumiem;
     4. Eksāmena teorētiskās daļas vērtēšanas skala, ja izglītojamais izstrādā eksāmena praktiskās daļas programmas skaņdarba analīzi vienam skaņdarbam:

|  |  |
| --- | --- |
| Vērtēšanas kritēriji un iegūstamais punktu skaits | Iegūtie punkti |
| 1. **Vēsturiski estētiskā analīze** (maksimālais punktu skaits – **10**) |  |
| 1. **Skaņdarba mūzikas valodas raksturojums** (maksimālais punktu skaits – **10**) |  |
| 1. **Izpildījuma tehnikas analīze** (maksimālais punktu skaits – **10**) |  |
| 1. **Skaņdarba interpretācijas jautājumi** (maksimālais punktu skaits – **10**) |  |
| 1. **Izmantotā literatūra, literārās valodas un profesionālās terminoloģijas lietojums, atbilstība latviešu valodas kultūras normām** (maksimālais punktu skaits – **10**) |  |
| *Iegūti punkti kopā:* |  |

* 1. Profesionālās kvalifikācijas eksāmena praktiskās daļas – solo koncertizpildījums - vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| 1. **Mākslinieciskais izpildījums.**   Maksimālais punktu skaits – **60** | | | | | |
| Vāji | Viduvēji | Labi | Ļoti labi | Izcili |  |
| 1-31 | 32-48 | 49-51 | 52-57 | 58-60 |
| 1. **Tehniskais sniegums.**   Maksimālais punktu skaits – **60** | | | | | |
| Vāji | Viduvēji | Labi | Ļoti labi | Izcili |  |
| 1-31 | 32-48 | 49-51 | 52-57 | 58-60 |
| 1. **Stila izjūta, skatuves kultūra, kopiespaids.**   Maksimālais punktu skaits – **30** | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| *Iegūtie punkti kopā:* | | | | |  |

* 1. Profesionālās kvalifikācijas eksāmena praktiskās daļas – ansambļa spēle vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| **Tehniskā un mākslinieciskā snieguma** aprakstošais vērtējums | Vāji | Viduvēji | Labi | Ļoti labi | Izcili |
| Iegūto  punktu skaits | 1-52 | 53-80 | 81-85 | 86-95 | 96-100 |

* 1. Profesionālās kvalifikācijas eksāmena praktiskās daļas ‒ ansambļa spēle un diriģēšana un darbs ar ansambli (orķestri) vērtēšanas skala un kritēriji[[4]](#footnote-4):
     1. Ansambļa spēle vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| **Tehniskā un mākslinieciskā snieguma** aprakstošais vērtējums | Vāji | Viduvēji | Labi | Ļoti labi | Izcili |
| Iegūto  punktu skaits | 1-26 | 27-40 | 41-42 | 43-47 | 48-50 |

* + 1. Diriģēšana vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| **Tehniskā un mākslinieciskā snieguma** aprakstošais vērtējums | Vāji | Viduvēji | Labi | Ļoti labi | Izcili |
| Iegūto  punktu skaits | 1-13 | 14-20 | 21 | 22-23 | 24-25 |

* + 1. Darbs ar ansambli (orķestri) vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| **Tehniskā un mākslinieciskā snieguma** aprakstošais vērtējums | Vāji | Viduvēji | Labi | Ļoti labi | Izcili |
| Iegūto  punktu skaits | 1-13 | 14-20 | 21 | 22-23 | 24-25 |

1. pielikums

**Profesionālās kvalifikācijas eksāmena**

**izglītības programmā *Taustiņinstrumentu spēle – Akordeona spēle***

**teorētiskās daļas jautājumu tēmas**

1. Akordeona vēsturiskā attīstība.
2. Akordeonistu izglītības attīstība Latvijā.
3. Akordeona skaņdarbu nozīmīgākie latviešu komponisti.
4. Akordeona skaņdarbu nozīmīgākie ārzemju komponisti.
5. Valsts un starptautiskie akordeonistu nozīmīgākie konkursi/festivāli.
6. Izcilākie ārzemju atskaņotājmākslinieki – akordeonisti.
7. Reģistri un to lietošana.

2. pielikums

**Profesionālās kvalifikācijas eksāmena**

**izglītības programmā   
*Taustiņinstrumentu spēle – Akordeona spēle***

**skaņdarba analīzes struktūra**

Skaņdarba analīzes struktūra:

1. Titullapa.

Jānorāda mācību iestāde, iegūstamā kvalifikācija, mācību gads, autora vārds, uzvārds, ja nepieciešams – darba vadītājs, skaņdarba analīzes nosaukums (analizējamā skaņdarba nosaukums, autors/-i), kvalifikācija, mācību gads. Titullapa netiek numurēta.

1. Satura rādītājs.

Satura rādītājā iekļauj visu nodaļu un apakšnodaļu virsrakstus to numerācijas secībā un norāda atbilstošās lappuses numuru. Satura rādītāja lappuse netiek numurēta.

1. Ievads.

Ievadā pamato skaņdarba izvēli.

1. Nodaļas.
   1. Vēsturiskā analīze. Autoru (komponista un/vai teksta autora) raksturojums, saistībā ar darbības laikmetu un stilu, analizējamā skaņdarba žanra sfēru. Sadaļā jāietver galvenie biogrāfijas dati, darbības veidi, stilistiskā piederība, žanru loks, pienesums aplūkojamā žanra jomā.
   2. Skaņdarba mūzikas valodas analīze. Kompozīcijas žanrs, skaņdarba galvenā ideja jeb mūzikas tēla raksturojums. Ja tā ietverta izvērstākā formā – neliels cikla raksturojums un izvēlētās daļas loma darba kopējā kontekstā. Forma, tematiskā un tonālā plāna, kā arī mūzikas izteiksmes līdzekļu analīze.
   3. Izpildījuma tehnikas analīze. Skaņdarba iestudēšanas tehniskās grūtības, to pārvarēšanas paņēmieni.
   4. Skaņdarba interpretācijas jautājumi. Skaņdarba idejas, tēla atklāsmē izmantotie interpretācijas paņēmieni (saistībā ar sekundāro izteiksmes līdzekļu – tempa, dinamikas, kā arī agoģikas un dramaturģiskā tēla atklāsmi).
2. Izmantotā literatūra un avoti (tiek kārtoti alfabēta secībā).

Izmantoto avotu un literatūras sarakstā tiek uzrādīti visi kvalifikācijas darba sagatavošanas laikā izmantotie avoti un literatūra.

1. Pielikums.

Pielikums sastāv no skaņdarba nošu materiāliem, skaņdarba analīzē izmantoto CD un citiem analīzi paskaidrojošiem materiāliem.

1. Izglītības iestāde, iesniedzot saskaņošanai profesionālās kvalifikācijas programmas, precizē vai diriģēšana un darbs ar ansambli ir ietverts praktiskajā daļā. [↑](#footnote-ref-1)
2. Izglītības iestāde nosaka prasības un iekļauj profesionālās kvalifikācijas eksāmena programmā. [↑](#footnote-ref-2)
3. Izglītības iestāde nosaka prasības un iekļauj profesionālās kvalifikācijas eksāmena programmā. [↑](#footnote-ref-3)
4. Profesionālās kvalifikācijas eksāmena praktiskās daļas ‒ ansambļa spēle, diriģēšana un darbs ar ansambli (orķestri). [↑](#footnote-ref-4)